
МЕТОДИКА ЗА ОЦЕНКА НА ОФЕРТИТЕ

За участие в процедура за избор на изпълнител с предмет: Доставка на оборудване за подобряване на продуктивността на процеса по извършване на геодезически измервания в "Геоинженеринг" ООД с три обособени позиции.

Чрез настоящата методика за оценка на офертите за Изпълнител ще бъде определен участникът, предложил оптимално съотношение качество-цена. Класирането на допуснатите до участие оферти се извършва на база получената от всяка оферта „Комплексна оценка” - (КО), като сума от индивидуалните оценки по предварително определените показатели. Настоящата методика ще се прилага в следния ред:

I. Оценка на допустимост на кандидатите

Оценката на допустимостта на кандидатите се извършва въз основа на представените документи. Извършва се проверка за допустимост на кандидатите за участие в процедурата, съгласно критериите за допустимост, определени в Публичната покана. Възложителят може по всяко време да проверява заявените данни, да иска разяснения относно офертата и представените към нея документи, както и да изисква писмено представяне в определен срок на допълнителни доказателства за обстоятелствата, посочени в офертата.

При съмнение за недобросъвестно оферирани условия и обстоятелства Възложителят има право/може да подложи на проверка оферираните условия и обстоятелства преди да изготви оценителния протокол за класиране на кандидатите и определяне на печелившата оферта.

Преди началото на подробното оценяване на офертите, Възложителят извършва предварителна проверка за комплексността на подадените оферти и съответствието им с изискванията, обявени в документацията за участие.

Възложителят писмено уведомява участниците за липсващи документи или за констатирани нередовности, посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички участници. В случай, че даден участник не предостави в срок изисканите документи, същият се отстранява от настоящата процедура за избор на изпълнител.

II. Проверка за съответствие с изискванията на Бенефициента

III. Техническа и финансова оценка на офертите

При този метод класирането на допуснатите до участие оферти се извършва на база на получената от всяка оферта “Комплексна оценка”, която се образува от сумата от индивидуалните оценки по предварително определени показатели.

По-долу са конкретизирани и точно определени отделните показатели и съответните им относителни тегла в комплексната оценка, както следва:

Методиката е една и съща за всички обособени позиции
	Показател - П

(наименование)
	Относително тегло
	Максимално възможен брой точки
	Символно обозначение

( точките по показателя)

	1
	2
	3
	4

	1. Предложена цена – П1
	30 % (0,30)
	10
	Т1

	2. Срок на доставка – П2
	70 % (0,70)
	10
	Т2


В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател. 
Указания за определяне на оценката по всеки показател :

Показател 1 – „Предложена цена”, с максимален брой точки – 10 и относително тегло в комплексната оценка – 0,30. 

Максималният брой точки получава офертата с предложена най-ниска цена – 10 точки. Точките на останалите участници се определят в съотношение към най-ниската предложена цена по следната формула:

                                             Т1 min
            Т1  = 10   х    -----------------, където:

                                             Т1 n 
· „10” е максималните точки по показателя ;
· „Т1 min” е най-ниската предложена цена ;
· „Т1 n ”е цената на n-я участник.
Точките по първия показател на n-я участник се получават по следната формула:

П1 =  Т1   х   0,30, където:

· „0,30” е относителното тегло на показателя.

Показател 2 – “Срок на доставка”, с максимален брой точки – 10 и относително тегло - 0,70.

Максималният брой точки получава офертата с предложена най-кратък срок за доставка и внедряване – 10 точки. Точките на останалите участници се определят в съотношение към най-краткият предложен срок по следната формула:

                                  Т2 min

            Т2  = 10 х --------------, където:

                                 Т2 n 
· „10” е максималните точки по показателя ;
· „Т2 min” е най-краткият срок за срок на доставка, който е предложен;
· „Т2 n ” е срокът на доставка на n-я участник.
Точките по втория показател на n-я участник се получават по следната формула:

П2 =  Т2 х 0,70, където:

· „0,70” е относителното тегло на показателя.

Комплексната оценка /КО/ на всеки участник се получава като сума от оценките на офертата по трите показателя, изчислени по формулата: 

КО = П1 + П2
Офертата получила най-висока комплексна оценка, се класира на първо място.

Този документ е създаден с финансовата подкрепа на Европейския съюз – NextGenerationEU. Цялата отговорност за съдържанието на документа се носи от ГЕОИНЖЕНЕРИНГ ООД и при никакви обстоятелства не може да се приема, че този документ отразява официалното становище на Европейския съюз и СНД Главна дирекция „Европейски фондове за конкурентоспособност“ към Министерство на иновациите и растежа.

